CURS 13-14
L’alumnat de segon de cicle superior (6è) ha acabat l’Educació Primària i es disposa a encetar una nova etapa educativa: l’ESO. Els estudis que els nens/es cursaran el proper curs pretenen consolidar els continguts d’anteriors cursos a més d’iniciar-los en altres camps del saber. També s’intentarà orientar-los per a la seva incorporació a la vida activa i professional, de manera que puguin assumir els seus deures i exercir els seus drets com a ciutadans/es.

Malgrat tot, cal no veure el pas a l’ESO com un trencament en el procés d’aprenentatge del nen/a, sinó com una continuïtat. Aquesta connexió es fa palesa en les àrees de llengua i matemàtiques. Per això ens permetem de suggerir el següent treball complementari durant els mesos d’estiu:

Àrea de llengua catalana i llengua castellana:

1. Lectura de llibres
2. L’ortografia cal treballar-la sistemàticament mitjançant dictats i exercicis. Es recomana un dictat de català i de castellà cada setmana.

3. La gramàtica i el lèxic també es poden treballar amb un llibre de vacances o el llibre de text.

4. L’expressió escrita s’ha de practicar utilitzant els diferents tipus de text treballats durant el curs. Es poden fer diferents tipus de narracions: contes, llegendes, descripcions... També es pot exercitar la poesia.
Àrea de llengua anglesa:

Caldria fer un repàs dels continguts bàsics a partir de les historietes dels llibre de text usats. Lectures de llibres, veure pel·lícules en versió original anglesa amb subtítols en català/castellà, escoltar música...
Àrea de matemàtiques:

L’àrea de matemàtiques, com en les àrees de llengües, cal treballar-la d’una manera continuada. Per tal de seguir-la exercitant és molt recomanable fer exercicis i problemes.
Àrea de coneixement del medi:

En general, recomanem de repassar els esquemes dels temes de tot el cicle. Pel que fa al medi social i cultural, fer mapes i eixos cronològics. I de medi natural, els dibuixos amb els noms dels diferents aparells del cos humà.
Àrea de música:

Cal practicar l’instrument durant l’estiu, a partir dels exercicis del dossier o d’altres llibres de música.

LLIBRES PER PREPARAR L’ENTRADA A L’ESO
Editorial Nadal. Exercicis fonamentals per preparar l’entrada a l’ESO. Quadern de Llengua PONT 6è ISBN: 84-7887-198-5

